**Ημερομηνία: 10/04/2025**

**ΑΝΑΚΟΙΝΩΣΗ**

**Προκήρυξη υποβολής αίτησης συμμετοχής σε Πρόγραμμα Κινητικότητας**

**Προσωπικού για Επιμόρφωση (Staff Week) στο πλαίσιο δράσεων του Ευρωπαϊκού Πανεπιστημίου EUNICE και του προγράμματος Erasmus+ με τίτλο:**

**«Spoken English – Enhancing your Communication Skills».**

**ΚΑ131: Κινητικότητα Προσωπικού για Επιμόρφωση**

**Σχέδιο: 2023-1-EL01-KA131-HED-000116368**

Το Πανεπιστήμιο Πελοποννήσου είναι ένα από τα 10 Ευρωπαϊκά Πανεπιστήμια που συναποτελούν την Ευρωπαϊκή Πανεπιστημιακή Συμμαχία με την επωνυμία «EUNICE

- the European University for Customised Education», στο πλαίσιο της πρωτοβουλίας της Ευρωπαϊκής Επιτροπής «EUROPEAN UNIVERSITY» η οποία χρηματοδοτείται από το Πρόγραμμα Erasmus+.

Στο πλαίσιο των δράσεων της Συμμαχίας EUNICE, το Πανεπιστήμιο του Κάρλσταντ (Karlstad University, Σουηδία) διοργανώνει σε συνεργασία με το Πανεπιστήμιο Πελοποννήσου Πρόγραμμα Κινητικότητας για Επιμόρφωση Προσωπικού (Staff Week), με τίτλο: «Spoken English – Enhancing your Communication Skills». Το πρόγραμμα θα πραγματοποιηθεί από **τις 10 έως τις 12 Ιουνίου 2025, στην πόλη** Karlstad **στη Σουηδία.**

Για τη συμμετοχή στο εν λόγω Πρόγραμμα Κινητικότητας για Επιμόρφωση Προσωπικού, προκηρύσσονται **τρεις θέσεις.**

Η συμμετοχή στο πρόγραμμα δίνει τη δυνατότητα σε μέλη του διοικητικού προσωπικού του Πανεπιστημίου Πελοποννήσου να βελτιώσουν τις επικοινωνιακές τους δεξιότητες στην αγγλική γλώσσα μέσω της παρακολούθησης διαδραστικών μαθημάτων συνολικής διάρκειας δεκαπέντε (15) ωρών, της συμμετοχής τους σε πολιτιστικές και κοινωνικές δραστηριότητες καθώς και της αλληλεπίδρασης με συμμετέχουσες/οντες απ’ όλη την Ευρώπη.

# Δικαίωμα συμμετοχής / αίτησης στο Πρόγραμμα Κινητικότητας για Επιμόρφωση Προσωπικού (Staff Week) «Spoken English – Enhancing your Communication Skills» έχουν όσες κι όσοι:

* Είναι μέλη του Διοικητικού Προσωπικού του Πανεπιστημίου Πελοποννήσου
* Κατέχουν επίπεδο γλωσσομάθειας τουλάχιστον Β1 στην αγγλική γλώσσα
* Έχουν υποβάλει αίτηση συμμετοχής στο συγκεκριμένο πρόγραμμα έως τις

21 Μαρτίου 2025 μέσω του παρακάτω συνδέσμου:

<https://kau.moveon4.de/form/5b5094193f5d66087541e3da/eng> και έχουν

ήδη επιλεγεί από το Πανεπιστήμιο Υποδοχής.

# Απαραίτητα Δικαιολογητικά

1. Αίτηση εκδήλωσης ενδιαφέροντος προς το Πανεπιστήμιο Πελοποννήσου (Διατίθεται σε ηλεκτρονική μορφή στον ίδιο σύνδεσμο με την Ανακοίνωση)
2. Πρόσκληση/Έγγραφο/Email, που επιβεβαιώνει την επιλογή της/του υποψήφιας/ίου από το Πανεπιστήμιο Υποδοχής
3. Πιστοποιητικό γλωσσομάθειας της αγγλικής γλώσσας (τουλάχιστον Β1)
4. Βιογραφικό Σημείωμα στα ελληνικά και στα αγγλικά
5. Φωτοαντίγραφο αστυνομικού δελτίου ταυτότητας ή διαβατηρίου

# Προθεσμία υποβολής

Η αίτηση εκδήλωσης ενδιαφέροντος προς το Πανεπιστήμιο Πελοποννήσου και τα υπόλοιπα απαιτούμενα δικαιολογητικά θα υποβληθούν **μέχρι Δευτέρα 14 Απριλίου 2025 και ώρα 14.00.**

# Υποβολή Δικαιολογητικών - Πληροφορίες

Τα δικαιολογητικά υποβάλλονται αποκλειστικά μέσω ηλεκτρονικού ταχυδρομείου απευθείας στα Γραφεία Erasmus, ως εξής:

* Email: [erasmus.kal@go.uop.gr](mailto:erasmus.kal@go.uop.gr) Γραφείο Erasmus (ΚΑΛΑΜΑΤΑ), τηλ. 27210 45171,

45190

➢Email: [erasmus.pat@uop.gr](mailto:erasmus.pat@uop.gr) Γραφείο Erasmus (ΠΑΤΡΑ) τηλ 2610 369150

➢Email: [erasmus@uop.gr](mailto:erasmus@uop.gr) Γραφείο Erasmus (ΝΑΥΠΛΙΟ) τηλ. 27520 70222.

Οι ενδιαφερόμενες/νοι πριν την υποβολή της αίτησής τους και για τυχόν απορίες, έχουν τη δυνατότητα να επικοινωνήσουν με την κ. Παρασκευή Χαϊδά, Τμήμα Διεθνών Σχέσεων, στο τηλέφωνο: 2710-230008 ή στο email: [iro@go.uop.gr](mailto:iro@go.uop.gr) και τη Λέκτορα Αρετή Βογοπούλου, μέλος της ομάδας έργου EUNICE του Πανεπιστημίου Πελοποννήσου στο τηλέφωνο: 27210-45274 ή στο email: [a.vogopoulou@uop.gr.](mailto:a.vogopoulou@uop.gr)

Μετά την αξιολόγηση, οι επιλεχθείσες και οι επιλεχθέντες θα ενημερωθούν με ηλεκτρονικό μήνυμα για τα επόμενα βήματα που θα πρέπει να ακολουθηθούν.

Σε μεταγενέστερο στάδιο, θα χρειαστεί να υπογράψουν τη Συμφωνία Online Learning Agreement.

# Κριτήρια Επιλογής

H επιλογή των συμμετεχουσών/όντων θα πραγματοποιηθεί βάσει κριτηρίων σύμφωνα με τον νέο Οδηγό Κινητικότητας Erasmus+ του Πανεπιστημίου Πελοποννήσου:

[https://erasmus.uop.gr/sites/default/files/Mobility%20regulation%20Erasmus%2B%](https://erasmus.uop.gr/sites/default/files/Mobility%20regulation%20Erasmus%2B%202024.pdf)

[202024.pdf.](https://erasmus.uop.gr/sites/default/files/Mobility%20regulation%20Erasmus%2B%202024.pdf) Σημειώνεται ότι ο τελικός αριθμός των συμμετεχουσών/όντων που θα λάβουν μέρος στο Πρόγραμμα Κινητικότητας για Επιμόρφωση Προσωπικού (Staff Week) και θα μετακινηθούν στο Πανεπιστήμιο του Κάρλσταντ (Karlstad University) στη Σουηδία, θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+.

Τυχόν ενστάσεις θα μπορούν να υποβληθούν μόνο από την/τον υποψήφια/φιο προς το Τμήμα Διεθνών Σχέσεων, ηλεκτρονικά με αποστολή email στο [iro@go.uop.gr](mailto:iro@go.uop.gr) σε αποκλειστική προθεσμία τριών (3) εργάσιμων ημερών από την κοινοποίηση των αποτελεσμάτων αξιολόγησης. Το Γραφείο θα διαβιβάσει τις ενστάσεις προς αξιολόγηση στην αρμόδια Επιτροπή Ενστάσεων.

# Οικονομική Υποστήριξη (Δράση ΚΑ131, Σχέδιο 2023)

Η παρακολούθηση του προγράμματος υποστηρίζεται οικονομικά από το Πρόγραμμα Erasmus+ σύμφωνα με τα οριζόμενα στην ιστοσελίδα του ΙΚΥ ([https://www.iky.gr](https://www.iky.gr/)) κι όπως αποτυπώνεται στον παρακάτω πίνακα:

|  |  |  |
| --- | --- | --- |
| Διάρκεια Κινητικότητας | Ποσό επιχορήγησης για κινητικότητα | Επιχορήγηση δαπανών μετακίνησης |
| **3 μέρες δραστηριότητας + 2 μέρες ταξιδιού** | **162,00 ευρώ την ημέρα** | **360,00 ευρώ** |

# Περισσότερες σχετικές πληροφορίες παρέχονται:

* στην **ανανεωμένη ιστοσελίδα Erasmus+ του Πανεπιστημίου Πελοποννήσου**: <https://erasmus.uop.gr/index.php> και [https://erasmus.uop.gr/student-with-](https://erasmus.uop.gr/student-with-disabilities) [disabilities,](https://erasmus.uop.gr/student-with-disabilities)
* **στην ιστοσελίδα του Ευρωπαϊκού Πανεπιστημίου EUNICE**: <https://eunice-university.eu/staff_week_9/>
* **στην επίσημη αφίσα του προγράμματος:** [https://eunice-](https://eunice-university.eu/wp-content/uploads/2025/02/Invitation-KAU-International-Staff-Week-2025.pdf) [university.eu/wp-content/uploads/2025/02/Invitation-KAU-](https://eunice-university.eu/wp-content/uploads/2025/02/Invitation-KAU-International-Staff-Week-2025.pdf) [International-Staff-Week-2025.pdf](https://eunice-university.eu/wp-content/uploads/2025/02/Invitation-KAU-International-Staff-Week-2025.pdf)

# Συνημμένο αρχείο με την ανακοίνωση:

Αίτηση εκδήλωσης ενδιαφέροντος (*έγγραφο MS Word*)

Σας καλούμε να συμμετάσχετε και να συμβάλετε στη διοργάνωση διανθίζοντας το πρόγραμμα με την παρουσία σας.

Η Ομάδα Έργου EUNICE του Πανεπιστημίου Πελοποννήσου